Կապանից Երեւան եւ հակառակ ուղղութեամբ աշխատող թաքսիները տեղ են հասնում մօտ հինգ ժամում, ինքնաթիռով դա հնարաւոր կը լինի քառասուն րոպէում, սակայն տաքսու մէկ տոմսն արժէ վեց հազար դրամ, միւս կողմից` կապանեան տաքսիների առաւելութիւնը ոչ թէ օդակայանից օդակայան, այլ առանց յաւեեալ վճարում կատարելու հէնց տնից տուն տեղափոխութիւնն է: Միջին խաւի համար, որը, մեր գնահատմամբ, Կապան-Երեւան-Կապան ուղեւորահոսքի հիմնական զանգուածն է, քսան հազար դրամը թանկ է: Բնականաբար, հրատապ անհրաժեշտութեան դէպքում այդ խաւն էլ գուցէ օգտուի ինքնաթիռից: Իսկ միջինից բարձր կարողութեան տէր անձանց կամ ունեւորների համար քսան հազարը միանգամայն յարմար գին է: